ming030890/wiki-yue-high-quality huggingface dataset:
四環九約

四環九約係香港城分區。環係唐人對聚居地嘅叫法。四環九約係英人治港中期嘅分法。環由於只係聚居處，會隨住人口擴張，定義會有所改變。而英人唐人對地帶看法有異，因而中環與中區有別，西環與西區有別。後人對四環分野，時有混淆。

史
英國人北岸開香港城，甚至不講得係城，全無諗過有唐人聚居，只求安身居留地，可以擺貨泊船，生意留省城。然而一開埠，就有唐人來搵機會，無數唐人來港，短短年半，就建起聚居。唐人分兩批，一批喺今日中環街市對上嘅涌谷，是爲中環，另一批喺城邊灘地，今日文咸街一帶聚居，是爲上環。及後灣仔聚居，就加個下環。當時西環未填海，只有西灣，卽係擸𢶍灣，洋名卑路乍灣。西灣有村。之後西灣填海，伸到堅彌地城。及後分成四環九約。西環係其中之一。
四眼仔

四眼仔係一部香港伦理片,谭咏麟饰故事主角李锦伦係一个心理犯罪天才。某夜，他雞姦而誤杀一名白粉少年，第二日，他在报上得悉探长 (彭健新饰) 推测凶手係一个白目同性无能大陸人，非常气愤，因此佢向彭探长發出姦殺恐吓電話，被戴骠探长 (由已故香港前艺人董骠饰) 跟到就捉左。

主演
譚詠麟,鄧麗盈
鄧麗盈在80年代末一位當紅炸子雞,歌播影視四棲。
而譚詠麟亦係當紅歌吹校長,唱歌一出定必在各大流行榜登上第一位.他在四眼仔電影裏是飾演一個殺手,一改他以往的戲路.可惜,電影並不太賣座.
四海遊龍

四海遊龍（粵拼：sei3 hoi2 jau4 lung4，英文：Yuloong）係一間專門整鍋貼同埋水餃嘅連鎖餐廳，呢間公司響1993年成立。佢主要嘅競爭對手亦都係嚟自臺灣嘅八方雲集。

發展情況
同八方雲集一樣，四海遊龍完全使用特約經營嘅方式加盟，2003年響上海開設第一間舖。除咗鍋貼、水餃同埋酸辣湯之外，包括熱乾麵、龍脷魚、鳳爪、魚柳、薯餅、碟頭飯同埋酸梅湯等多種菜式可供選擇。到咗2007年先至進香港市場，不過未夠幾年就退出咗。
四瀆

四瀆，舊時華夏北方四大水，東流入海，江河淮濟，至早出自爾雅釋水，「江河淮濟為四瀆。四瀆者、發源注海者也。」當今只有江河二水直流入海。
四瀆江河淮濟。江即江水，今長江。河即河水，今黃河。淮即淮水，今淮河。濟即濟水，今濟河大清河。由於四瀆下游經大平原，史上往往改道，今時同爾雅講就好唔同。淮水道畀運河偷咗，濟水道黃河偷咗。淮水亦塞過改流入長江。
大唐時四瀆配東南西北，東瀆配淮，南瀆配江，西瀆配河，北瀆配濟。
古時都會拜江河，四瀆亦奉做神衹，有四瀆廟。史上亦有種種封號。
四瀆亦化為天星，天上有星官四瀆。
經脈之中，手少陽三焦經，亦四瀆穴位，喺前臂兩骨之間。

名
按說文解瀆字，「溝也。从水賣聲。一曰邑中溝。」天下比成邑，四水比成天下溝，有水通。瀆當做大川解，至早見喺韓非子五蠹，「中古之世、天下大水、而鯀禹決瀆。」
風俗通義山澤篇，引尚書大傳、禮三正記咁講，「瀆者、通也、所以通中國垢濁、民陵居、殖五穀也。江者、貢也、珍物可貢獻也。河者、播也、播為九流、出龍圖也。淮者、均、均其務也。濟者、齊、齊其度量也。」依度見到後人附會睇法。

改道
四瀆中，今存黃河、淮河、長江。濟水，又名兗水，山東段則稱大清河，古代發源於發源於今河南省濟源市境內，東經溫縣、武陟縣南入黃河，然後又出河南而繼續東流經山東入渤海。大清咸豐五年，一八五五年，濟水被黃河改道奪據，成為黃河下遊河道，濟水遂不復存在。

神祗
古時都會拜江河，四瀆亦奉做神衹，有四瀆廟。地位同五嶽，有時合稱四瀆五嶽。河廟，喺河南滎陽縣。江廟，喺廣陵江都縣。淮廟，喺平氏縣。濟廟，喺東郡臨邑縣。
大明又有新封號。東瀆大淮之神，南瀆大江之神，西瀆大河之神，北瀆大濟之神。
四海

四海，古時想像大地四周有大海包圍，想像出東南西北有東海、南海、西海同北海，為世界極遠之處。
自後亦借四海為世界總稱。有如四海之內皆兄弟也。
亞爾班奴湖

亞爾班奴湖（Lago Albano）係意大利拉素嘅湖，湖響亞爾班尼山（Colli Albani）之巔，長3.5公里、闊2.3公里，最深170米。因近住羅馬，好多文人雅士周時嚟呢度睇風景。連教宗都喺湖邊置咗別墅，每年得閒時就嚟住吓。
維基同享有多媒體嘅嘢：Lake Albano
維基同享有多媒體嘅嘢： Lago Albano
亞牢

亞牢（又寫做阿勞）係瑞士阿爾膠州嘅首府，人口大約2.2萬。
亞熱帶氣候

亞熱帶氣候係其中一種氣候，春季同秋季唔算特別明顯，最凍嗰個月介乎攝氏2到15度之間，主要集中喺北回歸線同南回歸線附近地帶。
亞特拉斯航空

亞特拉斯航空（Atlas Air）係美國一間航空公司。
亞特蘭大

亞特蘭大（英文：Atlanta）係美國佐治亞州首府兼最大城市，亦係富爾頓縣縣政府駐地。亞特蘭大人口498,715（2020年），而亞特蘭大都市區有人口6,089,815（2020年），係美國第9大都市區。
亞特蘭大搞過1996年夏季奧林匹克運動會。
亞特蘭大鷹

亞特蘭大鷹（英文：Atlanta Hawks），又寫做阿特蘭大鷹，係一支以美國佐治亞州亞特蘭大為基地嘅NBA球隊，隸屬NBA東岸東南賽區。
北鹹海

北鹹海係鹹海嘅北面嗰一忽，喺哈薩克，1986年因為鹹海水位跌而分咗出嚟，2008年面積有3,300平方公里。
北頓涅茨克

北頓涅茨克（Сєвєродонецьк）係烏克蘭盧甘斯克州一座城，人口10萬，同另一座城利西昌斯克隔河相對。
2022年俄羅斯入侵烏克蘭，北頓涅茨克係烏克蘭尾二控制住嘅烏克蘭東部大城，6月24號失守撤退。
北領地

北領地（英文：Northern Territory）係澳洲一個政區，首府達爾文。
北馬其頓

（馬其頓文：Република Северна Македонија），舊名馬其頓共和國（馬其頓文：Република Македонија），係位於東南歐嘅巴爾幹半島南部嘅內陸國，東臨保加利亞，北臨塞爾維亞，西臨阿爾巴尼亞，南臨希臘。從南斯拉夫獨立時，開初佢定國名做馬其頓，但希臘極其反對呢個國名，所以同希臘就國名問題糾紛咗好耐，喺糾紛期間，世界上絕大多數國家以及聯合國等國際組織都暫時叫佢做前南斯拉夫馬其頓共和國（F.Y.R.O.M）。直到2019年2月正式改國名做北馬其頓，先至平息咗糾紛。
北馬其頓先前係南斯拉夫嘅一部份，依家嘅首都同主要城市係斯科普里。自獨立以來，北馬其頓由於國名問題同希臘發生爭端，因為希臘反對而加入唔到歐盟同北約。2018年6月12號，兩國政府達成初步協議，改國名做「北馬其頓共和國」。雖然喺2018年秋季嘅公投達唔到投票門檻，但改名得到馬其頓國會同埋希臘國會通過，2019年2月12號馬其頓共和國改名為北馬其頓共和國。之後北馬其頓政府就開始準備加入北約，北約各國批准北馬其頓加入嘅程序用咗大約一年完成。2020年3月27號，北馬其頓正式加入北約。
北高加索聯邦管區

北高加索聯邦管區係俄羅斯西南部一個聯邦管區，轄6個共和國、1個邊疆區。
北風

北風係由北吹來嘅風。八風之一，古時有好多名。北方為坎卦，北風為坎卦之風。
呂氏春秋有始稱為寒風。淮南子墬形都稱為寒風，天文就叫稱為廣莫風。說文風部亦都叫佢廣莫風。
由於世界各地地理同氣候唔同，北風都各有自己象徵意義。文學上亦會提及。

時間
淮南子天文有八風，由冬至起計，各約四十五日。咁冬至之日，就有廣莫風，正亦即冬至時份。北風由坎氣所生。
北高加索

北高加索係高加索北部地區，喺高加索山脈北面，西面係黑海，東面係裏海。呢個地區主要由俄羅斯管，歸北高加索聯邦管區。
北馬利安納羣島

北馬利安納群島（英文： Northern Mariana Islands）係美國喺太平洋嘅一個屬地，顧名思義喺關島北方其餘馬里亞納羣島島嶼，當中包括塞班島、天寧島同羅塔島。人口5萬。
最初屬於西班牙，之後俾德國買咗， 一戰後由日本託管，再喺二戰後落入美國手中。
夜市

夜市係指夜晚先至開檔做生意嘅露天市集，主要流行喺亞洲各地，多數會賣下嘢飲嘢食、服飾、雜貨等等。
夜晚

夜晚，又叫黑後、晚黑、夜晚黑、晚頭黑、晚頭夜、天黑，係喺太陽響地平線下面、由太陽落山後到第日日出前嘅時間。

形容
夜晚可以用「黑鼆鼆」嚟用形容。

夜空
内文：夜空
夜空喺天文學上係指地球喺夜晚嗰陣（如果好天嘅話）會望到嘅天嘅樣：當地球表面嘅某笪地方入咗夜，嗰度就唔會再受到太陽嘅直接照射，光量會太減，但只要天氣夠好，而且光污染（指燈等人造嘅光照亮夜空嘅現象）唔算太嚴重，企喺地表嘅人就可以用肉眼望到地球夜晚嗰一邊面向住嘅各種光源。
人喺夜晚黑用肉眼，可以睇到嘅光源包括：
恆星
銀河
月亮
極光（如果地點啱）
星雲
... 等等。
自古以嚟，夜空一路都引起人類嘅遐想：喺科學唔發達嘅古代，古人會用好多神話解釋喺夜空見到嘅事物，例如古羅馬同古希臘嘅人就好興將夜空嘅天體想像成天上嘅眾神或者同眾神相關嘅事物，例子可以睇吓 hydra 嘅故事，而且世界各地嘅古人仲有思考占星術（astrology）呢種學問，諗住用天體嘅移動同位置占卜未來。
到咗現代，夜空嘅美態依然吸引到好多人進行睇星等嘅活動。
2015 年某日加州一地嘅夜空
夜曲13

《夜曲13》（The Nocturnes）係香港電視娛樂製作嘅資訊節目，2016年10月19號開始逢禮拜三喺23:45 - 00:15（實驗電視時段）喺ViuTV播，旁白係梁雪怡。節目會講香港晚黑嘅人情故仔。
夜巡

夜巡，係荷蘭畫家林布蘭嘅油畫畫作，畫嘅係巡邏隊隊長帶住手下喺條街巡邏，1642年畫好。因為畫作入面光線暗，所以畀人誤會畫夜晚。
夜校

夜校（Evening school）係嚮夜晚返學嘅學校或者補習班，呢啲課程包羅萬象，包括由專業考試而設嘅，至到心靈學習純娛樂興趣嘅課程都有，學生有大人、又有細路。相對於全日制學校，夜校進修比較配合在職人士嘅需要，因為佢哋日頭要返工，所以俟晚之後先至得閒返學。其實一間學校校舍可以同時經營夜校同日校，即係日頭開日校班；夜晚開夜校班。
夜曲

夜曲（英文：Nocturne，本來係法文「夜晚嘅」噉解）泛指一啲受到夜晚相關主題（例如夜空）啟發或者會令人諗起呢啲主題嘅樂曲。
土耳其里拉

土耳其里拉（Türk Lirası，簡稱TL，符號₺）係土耳其同埋塞浦路斯島北部（北塞浦路斯）嘅法定貨幣，ISO 4217代號為TRY。
第一代喺土耳其獨立後嘅1923年推出，四年後完全取代奧斯曼里拉。1970年代開始土耳其里拉一路貶值，1995至1996以及1999至2004年土耳其里拉俾健力士世界紀錄列為世界最低價值貨幣。
2005年，土耳其政府推出新土耳其里拉，以1,000,000里拉兌換1新里拉，喺一年內取代原有土耳其里拉。新土耳其里拉喺2009年改叫土耳其里拉。
而家發行嘅銀紙有：200 YTL、100 YTL、50 YTL、20 YTL、10 YTL、5 YTL；銀仔有：1 YTL、50 YKr、25 YKr、10 YKr、5 YKr、1 YKr。正面都係土耳其國父凱末爾嘅肖像。
土耳其電信籃球會

土耳其電信籃球會（英文：Türk Telekom B.K.）係土耳其安卡拉嘅職業籃球球會，依家打緊土耳其超級籃球聯賽。
土華

土華（華讀上聲，粵拼：tou2 waa2），舊底係廣東番禺縣嘅一條村，亦叫土瓜、華溪，係彬社二十四鄉之一。家時屬廣州市海珠區華洲街道。世居村民姓梁、譚、黃。

史
南宋末年，黃氏先祖由河南信陽遷入廣東南雄，約莫喺元代又由珠璣巷遷入土華，開闢阜豐里。跟住梁、譚兩個姓遷入，逐漸開闢高閭、崇善、東華、育賢、懷寧、紫氣同就道呢啲里坊。
清朝，屬番禺縣茭塘司。中華民國時期，屬番禺縣第二區茭塘司彬社鄉。1946年10月11號之後，屬廣州市。1951年屬新滘區。 1956年5月，撤區，改屬小洲鄉。1958年8月，屬新滘人民公社。1960年7月，跟公社屬海珠區。 1961年8月，跟公社改屬芳村區。1962年8月，跟公社改屬廣州市郊區。1984年1月，撤公社，改屬新滘區公所。1986年5月20號，改屬海珠區新滘公社。1987年，屬廣州市郊區新滘鎮。2002 年，屬華洲街道。
土耳其雪糕

土耳其雪糕（粵拼：tou2 ji5 kei4 syut3 gou1，土耳其文：Maraş dondurması）係一款冰類嘢食，源自土耳其，成分通常有奶同糖。
土茯苓

土茯苓（粵拼：tou5 fuk6 ling4；學名：Smilax glabra），植物學又嗌光葉菝葜（注意葜字讀「揭」，gwong1 jip6 bat6 kit3），係菝葜科菝葜屬嘅常綠攀援灌木，喺中國長江以南範圍嘅山坡林、灌木林地區先至搵到。

樣
根莖樣似不規則立體形狀，梗超多分枝，冇刺但有卡位突出。葉革質，長4～13cm，闊1～4cm，基部楔形到近圓形，背面綠或帶蒼白，成隻樣介乎披針到橢圓角披針之間，老枝啲葉長19cm。花屬傘形花序，有好多花，綠白，公乸唔同樹；每年3～9月開花。果屬漿果，似波子；每年10～11月結果。

用途
佢嘅根狀莖可以攞嚟燉或炒嚟當餸食，亦可以攞嚟煲粥。重可以做藥，有清熱解毒同除濕嘅功效。
土耳其足球代表隊

土耳其足球代表隊係代表土耳其嘅足球隊，由土耳其足球總會打理，會出席國際足球賽事好似世界盃同歐洲國家盃咁。
土肥洋一

土肥洋一（1973年7月25號—）係日本足球員，司職守門員，日本足球代表隊前成員。

日本足球代表隊
土肥洋一喺2004年到2005年間爲日本隊出場4次。佢代表日本參加過2006年FIFA世界盃。
土華路

土華路（注意華字有傳統讀音，讀「畫」，粵拼：tou2 waa2 lou6）係中國廣東廣州嘅東西走向馬路，喺海珠區土華，西邊從華南快速幹線橋底條冇名嘅主幹道開始，一直向東去到華洲路。

概要
全長1.4km，闊大概11米，雙向2車道。
分流石圓環

分流石圓環（英文：Stone Circle at Fan Lau）係香港一處新石器時代晚期到青銅時代嘅遺跡，喺大嶼山分流，1983年做咗香港法定古蹟。
分生組織

分生組織（英文：Meristem）係指植物入面有分裂同分化能力嘅細胞。
分流

分流，係香港大嶼山西南面一個地方，屬南大嶼郊野公園範圍。嗰度可以望到嚟自珠江嘅黃泥水同清澈嘅海水分開流。
分流西灣

分流西灣，係香港大嶼山分流一個海灣，喺分流半島西北部。
分液漏斗

分液漏斗係實驗室架生，用透明玻璃做，外形似漏斗，用嚟分開密度唔同而又溝唔埋嘅液體（譬如水同油）。
分水坳

分水坳，或者分水凹（凹讀坳）係山坳，因為坳兩邊谷都各有水成溪流。個坳本身係水嘅源頭，又好似將兩邊水一分為二，所以叫分水坳。分水坳兩邊水通常各自形成水系。
分流天后古廟

分流天后古廟喺香港離島大澳分流村322約739號地段，起廟時間無從稽考，廟門石額刻住「天后古廟」四個字，裏面分三楹，中楹供奉「天后神像」，左邊牆上面嵌有嘉慶二十五年（1820）重修分流天后古廟嘅碑志，右邊牆上面嵌有民國十七年（1928）重修分流天后古廟嘅碑志。1976年又再次重修。神龕上掛咗光緒二十四年刻住「天后元君」木匾。右楹係天后床室，左楹係守廟居室。廟前面有一個廣場，圍住石欄，以備每年天后寶誕時慶祀用。
喺1985年被列為三級歷史建築，2010年1月22號確認評為香港三級歷史建築。
分流廟灣

分流廟灣，係香港大嶼山分流一個海灣，喺分流半島西南部。嗰度有座分流天后古廟。
分流東灣

分流東灣，係香港大嶼山分流一個海灣，喺分流半島東部。嗰度有座狗嶺涌泳灘。
壽都郡

壽都郡係日本北海道後志支廳嘅一個自治郡，轄下有2町。
壽都町
黑松內町
壽衣

壽衣，係為過世嘅人着嘅衫褲鞋襪，作為殮葬之用。或者，壽衣可以定義為最後一套唔係自己着，亦唔會換嘅衫。較傳統嘅會着長衫，而家亦有人揀死者生前鍾意嘅衫褲、裙、西裝… 唔同嘅地方、國家、文化習俗，都有啲唔一樣。但都希望佢哋最後一程，有個莊嚴嘅外表。
壽縣

壽縣係中國安徽淮南一個縣，總面積2986平方公里，人口134萬。
壽臣山

壽臣山係香港嘅香港島南面一個山仔。個山響黃竹坑同深水灣之間。呢個山周圍係香港其中一個高尚住宅區。呢個山北面係黃竹坑谷，個谷以前有條香港村（又叫香港圍）。而壽臣山呢個名來自香港開埠名人周壽臣，佢就係響呢條村嘅村民。
壽西斯古

壽西斯古（羅馬尼亞文：Nicolae Ceauşescu，1918年1月26號—1989年12月25號），係羅馬尼亞前獨裁者，1965年開始出任執政共產黨嘅總書記。
壽西斯古執政頭十年（1965-1974年），羅馬尼亞社會主義共和國同西方世界國家保持唔錯嘅關係，但响1970年之後，國內大搞獨裁統治同個人崇拜，連老婆埃列娜同細仔尼高都入埋黨嘅政治局，其中老婆重做埋副總理。1989年畀人民推翻，最後同老婆被逮捕槍決，享年71歲，羅馬尼亞共產政權亦都倒台。
壽菊路

壽菊路（英文：Marigold Road）係響香港又一村嘅一條路，響玉蘭路同埋丹桂路之間。
佢主要係以私人樓為主，響爾條路入面有紫翠園、帝苑同埋Maravilla三個私人屋苑。同時之間，又一村學校都係爾條路入面。
區詠芷

區詠芷（英文：Michelle Au，1976年—）係香港政府環境局前任政治助理，做過香港地球之友副環境事務經理。
區瑞強

區瑞強（Albert AU Shui-keung，1955年7月31號—）係香港一個擅長唱民歌、民謠嘅歌手，做緊香港電台DJ。前歌手區桂芬係佢個妹。

入行經歷
區瑞強喺香港土生土長，係本地資深歌手同民謠一代宗師。佢喺香港浸會學院傳理系畢業，曾經擔任香港電台唱片騎師（DJ），亦曾經為無綫電視主持多個音樂節目。
佢先後就讀香港九龍總商會中文小學、清水灣寄宿學校香港三育書院同已被殺校嘅格致書院。佢中三開始加入業餘民歌界，並初嘗民謠木結他，擅長演唱流行民歌，少年時代曾經代表學校出外比賽、參加業餘民歌音樂會，亦曾經喺餐廳唱英文歌同懷舊歌。
1977年獲邀加入寶麗金唱片公司，又被邀加入電視台同電台做主持，期間亦參與電視劇同電影嘅演出；至今灌錄粵、英同國語唱片過百張。
1979年推出唱片《陌上歸人》，銷量超過20萬張，成為當年全港歌星唱片銷量第一名。

近年發展
區瑞強亦喺1988年創辦「音樂農莊」（香港註冊慈善機構之一，喺新界錦田）同音樂農莊教室，曾經參與活動嘅香港人超過二百萬人次，係香港第一代推動環保意識嘅組織。
區瑞強依家為香港電台第二台主持《2000靚歌再重聚》（由1999年開始至依家嘅現場歌唱節目）同《Albert Au‧區瑞強》（DJ音樂節目），佢係香港劃時代而又資深中文節目主持。現場節目同香港同海外頂級歌手合唱，包括譚詠麟、李克勤、林子祥、徐小鳳、葉麗儀、陳潔靈、羅大佑、巫啟賢、關淑怡、呂方、黃凱芹、黎瑞恩、張偉文、鍾鎮濤、羅文、Joe Junior、Uncle Ray等，節目以懷舊歌為主，邀請唔同風格嘉賓合唱，共享黃金年代懷舊中、英文金曲；又會以結他、鋼琴伴奏，邊講邊唱。節目亦作網上全球直播同重溫（一年），所以有大量海外聽眾群，影響廣遠。佢亦有主持電視節目，例如《區瑞強擁抱大自然》（8集）同《香港十大勝景》（10集），將音樂融入大自然，推動環保訊息。
區瑞強大約喺1999年開始，基本上每年都會舉辦個人演唱會，並已經分別喺2007年舉辦入行30週年演唱會同2017年舉辦入行40週年演唱會。
區瑞強喺1980年代成名後攞過無數獎項；佢嘅音樂路線崇尚簡樸、清雅，歌唱技巧細膩精煉，係香港發燒Hi Fi唱片界男歌手頭號代表人，幾十年嚟致力推動香港民謠發展，不遺餘力。
現時擁有「銀星唱片製作」公司，推出無數唱片（包括監製同灌錄）以及演出、製作多場演唱會，都以民歌同抒情歌做主要重點。區瑞強被喻為香港民謠界代表及民歌一代宗師，有「民歌王子」美稱。

政治立場
區瑞強嘅政治立場係親香港建制派。區瑞強、袁詠儀、張智霖同「肥媽」Maria Cordero喺2018年11月香港立法會九龍西地方選區補選為獲民建聯、經民聯等支持建制派候選人陳凱欣站台。
區永權

區永權（英文：Albert Au Wing Kuen，1973年4月21號—）係香港男藝人，前男子組合星盒子成員，2003年到2012年係香港有線電視藝員，2012年到2014年轉投now寬頻電視，而家係香港無綫電視部頭合約藝員。

演出
呢個表唔完整，歡迎加料。
區星

區星（粵拼：au1 sing1；？—？），係東漢末年喺而家湖南長沙一帶嘅民變首領。
東漢末年嘅局勢好亂，其中喺荊州南部嘅長沙郡有民變。漢靈帝中平四年（187年），區星喺長沙自稱做將軍，帶住萬餘人圍攻啲城邑，同時喺零陵、桂陽亦有周朝、郭石帶頭嘅民變同區星呼應。於是朝廷派孫堅做長沙太守，佢到咗長沙郡後親自率領將士，任用良吏，令郡內啲人震服，之後用咗一個月左右嘅時間，攻破咗區星嘅叛亂，之後仲越境討伐零陵、桂陽嘅叛亂，於是漢朝封孫堅做烏程侯。

參攷資料
陳壽（著）；裴松之（注）。〈卷四十六 - 吳書：孫破虜討逆傳〉. 《《三國志》》。｢時長沙賊區星自稱將軍，眾萬餘人攻圍城邑，乃以堅為長沙太守。到郡親率將士，施設方略，旬月之間，克破星等。〈魏書曰：堅到郡，郡中震服，任用良吏。敕吏曰：『謹遇良善，治官曹文書，必循治，以盜賊付太守。』〉周朝、郭石亦帥徒眾起於零、桂，與星相應。遂越境尋討，三郡肅然。漢朝錄前後功，封堅為烏程侯。｣
單元音

saai1（對應嘅漢字：嘥），隻字個元音（aai1）由兩截組成⸺aa1 同 i1，所以就唔算係一個單元音。
單啤

單啤（或者就咁叫啤，英文：One pair）係啤牌組合，五隻牌入面要有一組兩隻相同點數嘅牌，機會率有42.26%。「啤」呢個名係嚟自「pair」嘅音譯。
單因子方差分析

單因子方差分析（one-way ANOVA）係指分析一個應變數同一個自變數嘅方差分析。
單側花屬

單側花屬（粵拼：daan1 zak1 faa1 suk6，學名：Orthilia）係杜鵑花目杜鵑花科嘅一個屬。
單光子放射電腦斷層掃描

單光子放射電腦斷層掃描（英文：single photon emission computed tomography, SPECT）係醫學診斷成像嘅方法之一。通過應用閃熠掃描（英文：Scintigraphy），檢測啲着注入體內嘅放射性同位素發出嘅伽馬射線，並捉同位素嘅分佈製成斷層圖像。
簡單嘅水溶性放射性元素似放射性鎵離子有時都着用作標記物，但最常見嘅係摻種做標記功用嘅放射性同位素入啲化合物（配體）去，啲識佮特定組織結合埋嘅，係噉使用啲放射性配體嚟幫待觀察部位做標記。啲放射性配體佮個部位融合之後，就使伽馬射線相機捕捉啲放射性配體嘅濃度分佈。
同 PET 一樣，SPECT 係攞嚟觀察生物體啲機能嘅，對腦血管意外、心髒病、癌症嘅啲早期檢測有效。戥 PET 需要喺入藥前要臨時臨及使迴旋加速器產生啲放射性同位素唔同，SPECT 可以使啲平又易處理嘅普通放射性同位素。另一方面， PET 可以發出兩條伽馬射線（雙光子），所以 SPECT 個靈敏度低過佢、圖像唔係幾清晰而有待改進。
單分子親核取代反應

單分子親核取代反應係親核取代反應嘅其中一種，又可以叫做SN1反應，其中S代表Substitution （取代），N代表Nucleophilic （親核），而個1字講緊嘅係，渠嘅速率控制步驟只係關一種分子事。佢係由克里斯托夫·英果爾德等化學家於1940年第一次提出。

機理
渠嘅機理涉及到碳陽離子。用叔丁基溴同水嘅反應（水解反應）做例子：

離去基團嘅離開
可以見到一個叔丁基溴拆開變成一個碳陽離子同帶負電嘅溴離子。第一步需要更多能量，好慢，所以係速率控制步驟。

親核體嘅進攻
之後，碳陽離子好快咁同親核體反應。由於碳陽離子係sp2雜化嘅，有個平面三角形嘅形狀，所以親核體有兩個地方可以進攻，即係平面嘅上面同下面。所以如果碳陽離子本身有手性，咁樣反應可以得到一個外消旋混合物，入面有兩種光學異構物，一個叫做構型轉化產物，另一個叫構型保持產物。

去質子化
因爲我們嘅親核體（水）係中性嘅，所以需要經歷多一部去整走個正電荷。另一個水分子會將渠嘅質子搶走，生成產物（叔丁醇）同水合氫離子。

碳陽離子嘅穩定性
由上面可以見到，反應中會出一個碳陽離子，所以碳陽離子嘅穩定性好重要。
碳陽離子嘅穩定性順序為：三級碳陽離子>二級碳陽離子>一級碳陽離子>甲基碳陽離子，碳陽離子越穩定，反應越容易發生。但因爲一級碳陽離子同甲基碳陽離子太唔穩定，所以基本上唔會發生單分子親核取代反應。
烯丙基化合物：由於形成到共振雜化體，所以令相應嘅碳陽離子更穩定，有利於反應進行。
單子葉植物

單子葉植物（學名：Monocots），又叫百合綱，係植物嘅一大種類，特點係籽胚得一塊子葉，同孖葉植物相對。
單姓

單姓（注意單字嘅讀法，讀丹，粵拼：daan1 sing3）係指單一個唐字嘅姓氏，同複姓相對。大部份中文姓氏都係單姓。
天應

天應係日本光仁天皇嘅一個年號，相當於公元781年到782年，前後總共2年。
天才之旅：偉大數學定理嘅創立

《天才之旅：偉大數學定理嘅創立》（原文標題：Journey Through Genius：The Great Theorems of Mathematics）係美國數學家威廉·鄧納姆（William Dunham）所寫的一本非小說類數學史書籍。

內容概述
本書以十個數學定理為主題，按照發現嘅年代來編排，書末則有後記。
天才

愛因斯坦係一位公認嘅天才。
天才（英文：genius）係個冇具體嘅定義嘅詞，大致上係指極有天賦才能嘅人，智力同創意明顯比平凡人高，當中有啲會精通多個領域嘅學問，有啲就係單一領域嘅專家。
加拿大法文

加拿大法文係用嚟形容喺加拿大講嘅法文，包括魁北克法文同阿卡迪亞法文等。
加拿大救生艇計劃

加拿大救生艇計劃（粵拼：gaa1 naa4 daai6 gau3 sang1 teng5 gai3 waak6，英文：Permanent residence pathways for Hong Kong residents，英文簡稱：Hong Kong Pathway）又叫港人避風港計劃（粵拼：gong2 jan4 bei6 fung1 gong2 gai3 waak6），係加拿大聯邦政府針對《港區國安法》後香港局勢而實施嘅移民措施，主要係放寬對香港人嘅工作許可以方便佢其後嘅移民申請。計劃喺2021年2月8號開始接受申請，同年6月1號正式生效，預定2026年8月31號完結。

背景
2019年反逃犯條例修訂運動後，《港區國安法》喺2020年6月出台。英國推出英國國民（海外）平權，令1997年7月1號前出世並持有英國國民（海外）護照嘅港人可以過渡做英籍。加拿大、澳洲同美國等其他五眼聯盟國家嘅國會或政府亦表態會考慮提供避風港政策去保護香港人。

相關規定
港人避風港計劃喺2021年2月8號至2025年2月7號（原定2023年2月7號，嗰日公佈延長兩年）期間接受申請。香港居民喺申請遞交前過去5年喺加拿大攞到大專文憑或大學學位，或者喺其他國家或地區攞到相等程度學位嘅香港居民，就可申請加拿大3年工作簽證，去攞到途徑過渡做永久居民。合資格港人嘅家庭成員，亦可以申請工作同讀書簽證，呢個適用喺持有英國國民（海外）護照嘅香港居民。

申請資格
計劃分做「Stream A」（讀書移民）同「Stream B」（工作移民）兩條途徑，提交申請嗰陣要揀定，同埋要符合相關資格要求。
「Stream A」主要係要求申請人憑學生簽證喺加拿大就讀認可嘅大專院校課程（課程長1年到3年），成功畢業後就可以申請永久居留權。
「Stream B」主要係要求申請人憑開放式工作簽證喺加拿大工作滿1年，就可以申請永久居留權。計劃初頭仲有「認可大專課程畢業後5年內」嘅學歷要求，2023年2月放寬到「10年內」，同年8月15號開始全面取消學歷要求。

統計數字
加拿大當局話計劃由2021年6月1號開始截至2023年4月30號，已經批咗3,122個申請，當中「Stream A」佔2,358人；「Stream B」佔764人。
加拿大旗

加拿大旗，又叫楓葉旗，係代表加拿大嘅旗。旗長闊比例1:2，左右紅色，中間白色底，一塊紅色楓葉居中。楓葉象徵加拿大。1965年開始用。
喺加拿大嘅法語區，加拿大旗又叫做 unifolié（單葉旗）。

設計
國旗嘅設計，作為一個紋章，理論上係紅地，中間加白色（銀色）正方形，再加紅色楓葉。
至於點樣用四色同專色印，聯邦政府有內部指引，但係正式標準其實係淨係用 CIE 嘅 xyY 同 L*a*b* 色系表示（三份標準之中，有一份寫咗唔同嘅色）。

史
楓葉作為加拿大身份嘅象徵，早喺19世紀已經逐漸開始，呢個地位更加喺20世紀初確立咗:7:28~9:08，但係嗰陣加拿大嘅國旗係米字旗；政府建築物就掛右面有加拿大盾徽嘅加拿大紅船旗（Canadian Red Ensign），紅船旗喺立國之後冇幾耐亦都開始當加拿大旗咁用，但係紅船旗其實係英國商船用嘅一種旗。
1921年，因為加拿大喺一戰有功，英國國王佐治五世頒咗個國徽畀加拿大，於是紅船旗上面嗰個加拿大盾徽就換咗做個新國徽。
1925年，時任總理 Mackenzie King 喺國會成立專案小組嘗試整新國旗，但係個小組從來冇完成份報告。
1946年，Mackenzie King 再次嘗試成立專案小組整新國旗；講英文嘅國會議員要新旗有米字旗喺入面，但係魁省嘅議員就反對新國旗有米字旗或者任何其他 ｢外國嘅象徴｣（symbole étranger）。Mackenzie King 驚新旗會引起政治動盪，計劃不了了之。
1963年，皮爾遜競選加拿大總理嘅時候提出加拿大要有自己嘅國旗，而且旗上面要有楓葉:10:56:10:55，當選嘅話兩年內完成:11:27。1964年6月15號佢提出國旗法案:12:29，佢嘅設計左右藍色，中間有一枝有三塊葉嘅楓樹枝，但係佢嘅設計唔受歡迎，被人笑佢係 ｢皮爾遜嗰支旗仔｣（Pearson’s Pennant），於是佢就搵自由黨國員議員 John Matheson 做阿頭，整咗個跨黨派專案小組，要佢哋六個星期之內畀個新設計出來。
John Matheson 其實有個私人軍師，皇家軍校文學院院長 George Stanley。佢除咗畫咗而今嘅國旗嘅第一張草圖之外，仲用咗四版紙做需求分析同埋提出咗初步嘅設計方案，包括點解國旗應該簡單、冇米字旗，紅白、單塊楓葉等等，另外其中一項設就係新旗唔應該貎似其他國嘅國旗，但係諷刺就嘅係佢嗰張草圖其實有啲似秘魯國旗，於是 John Matheson 根據英國紋章院嘅案例，自行將白色部份由三分一擴大到二分一，同劃大咗塊葉。
伊利沙伯二世女王簽嗰封宣佈新國旗嘅詔書；詔書嘅字其實係書法家 Yvonne Diceman 嘅筆跡，佢嘅簽名喺右下角唔顯眼嘅地方同簽得好細
即係其實 John Matheson 一早已經有心水設計，但係專案小組仍然要睇過幾千個設計；1964年10月22號，專案小組投票，14 比 0，全票通過揀基於 George Stanley 設計嘅左右紅色，中間只有一塊楓葉嘅設計。
之後仍然有反對聲音，但係1964年12月15號，國會被逼投票，163 個自由黨議員贊成，73 個保守黨議員反對，反對失敗。
皮爾遜之後搵 Patrick Reid 叫佢執靚個設計，同佢一齊做嘅仲有專案小組嘅 John Matheson 同魁省嘅平面設計師 Jacques St. Cyr，Patrick Reid 同 Jacques St. Cyr 傾過之後決定只需要小執，執完之後就畫設計圖:14:37~15:29。
1964年12月24號伊利沙伯二世女王批准執靚咗嘅新設計，1965年1月28號宣佈佢係加拿大嘅國旗，2月15號生效；於是喺2月15號新國旗就第一次喺國會升起。
2005年3月15號，國旗喺加拿大紋章院正式註冊。
加拿大日

加拿大日（英文：Canada Day，法文：Fête du Canada，魁北克法文發音[faɪ̯t d͡zy kanadɔ]  聽）係加拿大嘅全國公眾假日，亦係加拿大國慶，喺每年嘅7月1號。
加拿大最高法院

加拿大最高法院（英文：Supreme Court of Canada；法文：Cour Suprême du Canada）係加拿大司法系統裏面最高級嘅法院，亦係加拿大國內所有民事同刑事案件（包括涉及省級法律同埋市級附例嘅案件）嘅終審法庭。
加拿大最高法院由9位大法官組成。法律規定，其中3位大法官必須出自魁北克，因為魁北克係全加拿大唯一通行歐陸法系嘅省份。
加拿大最高法院擁有對加拿大憲法嘅最終解釋權，可以宣佈任何法律或者政策違憲。
天顯

天顯係大遼皇帝耶律阿保機嘅第三個年號，相當於公元926年到938年，前後總共13年。
天體

天體，又叫星體，係太空入面嘅天然物體，包括各種恆星、行星、小行星、衞星。
喺地球，除咗太陽同月光之外嘅任何天體都可以叫做星星。
天體力學

天體力學（celestial mechanics）係天體物理學嘅一門，研究物體點樣喺外太空郁動。
天體化學

天體化學（英文：astrochemistry）係天文學同化學嘅交界領域，由化學嘅角度研究天體，包括係研究各種天體嘅化學成份（例：「呢粒行星係由咩化學元素組成嘅呢？」）。
天馬苑

天馬苑係居者有其屋屋苑，喺香港九龍黃大仙，近龍翔道同埋竹園道。屋苑總共有五幢樓，喺1986年起好。
天頂

天頂（頂讀釘陰上聲）係人企正，頭頂對上天，天嘅位置。因為比較含糊，科學上來講，係某點受嘅萬有引力，相反方向。
孝元天皇

孝元天皇（前273年—前158年），係傳說日本第8代天皇，前214年到前158年在位。
孝子角排

孝子角排（Hau Tsz Kok Pai）係香港大埔區一島，附屬塔門，而家無人住喺上面。
維基同享有多媒體嘅嘢：Hau Tsz Kok Pai
孝安天皇

孝安天皇（前427年—前291年），係傳說日本第6代天皇，前392年到前291年在位。
孝平皇后

孝平皇后（前4年—23年）係漢平帝劉衎嘅皇后，王莽大女，阿媽王氏。

生平
元始三年（3年）喺王莽嘅安排下畀平帝冊立為皇后。做咗皇后約莫一年之後，平帝就畀王莽毒殺，由孺子嬰繼位，王莽攝政，尊佢做皇太后。初始元年（8年），王莽篡位，佢改稱定安公太后。孝平皇后忠於漢室，對阿爸篡漢好唔滿意。王莽感到好難過，打算搵個人將佢改嫁，但就激到佢好嬲，唯有就咁算數。
23年，漢兵誅殺王莽以後，焚燒未央宮，孝平皇后自投火中而死，得年28歲。
孝建

孝建係劉宋孝武帝劉駿嘅年號，相當於公元454年到456年，前後總共3年。
孝文漢化

孝文漢化，又叫孝文帝改革。喺指南北朝時期北魏孝文帝嘅漢化運動。
20世紀中期嘅傳統觀點認為，呢場政治運動間接引致北魏分裂，發生六鎮之亂。

起因
五胡亂華之後，鮮卑人拓跋珪統一華北建立北魏，北魏歷代君主都重視漢文化。由於北魏孝文帝阿嫲馮太后係漢人，所以佢諗住推崇漢文化同削弱鮮卑貴族權力。
孝昌

孝昌係中國湖北孝感一個縣，總面積1193平方公里，人口62萬。
回合制戰略遊戲

回合制戰略遊戲（英文：turn-based strategy）係戰略遊戲嘅一種，所有玩家輪流自己嘅回合，喺自己嘅回合先可以行動。
回合制

回合制（turn-based）係遊戲形式嘅一種，指隻遊戲會停低，等有主動權嗰個玩家做決策－個玩家原則上可以用好耐嘅時間思考，隻遊戲都會停喺度，等到佢俾輸入先至運行落去。大多數嘅棋類遊戲同紙牌遊戲都屬回合制。
回南天

回南天係華南地區對一種天氣現象嘅叫法，通常指每年春季嗰陣，氣溫開始暖返而濕度開始升返嘅現象。
華南屬典型嘅海洋性亞熱帶季風氣候，所以每逢每年3月到4月嗰陣，由南中國海吹來嘅南風帶住暖而濕嘅空氣，同由中國大陸北面嚟嘅凍氣流撞埋，形成靜止鋒，使華南天氣陰晴唔定、好濕，間中有微雨或者大霧。
回南天嘅潮濕天氣，令部份樓嘅牆或地面滲水，衫、皮革同木製品都好易發霉。
回呼函數

回呼函數（英文：callback function，本來淨叫 callback）係泛指任何佢嘅參照會傳嚟傳去嚟用嘅子程式。實際啲講，就即係用某種方法指定，喺某啲情況下（例如某特定嘅事件發生咗，或者符合咗某條件嗰陣）執行嘅子程式；指定嘅方法包括將佢擺喺張表入面、將佢當做程式參數咁用、擺佢喺個變數度等等。
要用回呼函數，隻程式語言一定要有方法以資料類型表達函數本身或者函數嘅參照，前者可以係碼塊或者閉包（closure），而後者就可以係位址、指標（function pointer）或者識別碼（即係子程式個名）；如果喺某隻程式語言入面冇辦法表示回呼函數嘅參照，嗰隻程式語言會用唔到回呼函數。
回呼函數可以用嚟處理非同步操作，例如用嚟處理（唔知幾時發生，或者唔知會唔會發生嘅）事件、定時器或資料請求完成後執行某啲操作。
概念上，回呼函數係抽象化一種，將未知嘅動作抽象化，變成參數或者變數，可以令到程式碼更具有彈性同可重用性。呢種設計模式可以令到開發人員將程式邏輯同具體嘅操作分開，並喺需要時調用回呼函數以執行特定嘅任務或操作。

決定型執行
首先嚟個簡單嘅例子，唔涉及任何非同步操作。喺呢個 Perl 嘅例入面有兩個子程式預咗用嚟做回呼函數，叫 a 同 b；另外一個子程式 g 有兩個參數，參數一係指定嘅函數（亦即係回呼函數），參數二係一個數值。主程式第一次用回呼函數 a，第二次用回呼函數 b，第一次會輸出 g(a, 20) = a(20, 10) = 20 + 10 = 30，第二次輸出 g(b, 20) = b(20, 10) = 20 - 10 = 10。
use feature 'signatures';
no warnings 'experimental::signatures';

# 主程式
printf "%d\n", g(\&a, 20);
printf "%d\n", g(\&b, 20);
子程式 g 唔知指定嘅回呼函數其實會做乜，但係假定佢有一個參數，亦假定佢會輸出一個數值。喺呢個例入面，指定回呼函數嘅參數係現成函數嘅參照。
呢個例唔一定要咁寫；喺 Perl，回呼函數可以係閉包，亦可以係識別碼，不過用識別碼嘅做法喺目前並唔鼓勵。

非同步執行
喺呢個 Javascript 嘅例入面，主程式呼叫一個叫 doSomethingLater 嘅子程式，參數係以閉包形式封存嘅回呼函數。doSomethingLater 呼叫標準函數 setTimeout 嚟設定一個 1000 毫秒（即係一秒）嘅定時器，第一個參數係另一個以閉包形式封存嘅回呼函數，後者呼叫以特定參數 ｢Done｣ 呼叫主程式畀佢嘅回呼函數。整體上，｢Done｣ 呢個訊息會喺主程式開始執行嘅一秒後輸出。
// 回呼函數作為參數傳遞畀另一個函數
function doSomethingLater(whatToDo) {
    setTimeout(function() {
        whatToDo("Done");
    }, 1000);
}

// 呼叫包含回呼函數嘅函數
doSomethingLater(function(result) {
    console.log(result); // 輸出: "Done"，喺1秒後執行
});
技術上，喺呢個例入面嘅兩個回呼函數都係閉包本身，因為閉包喺定義上就即係冇名嘅函數，所以呢個例子比較複雜，因為涉及到兩個唔同嘅回呼函數；主程式畀嘅回呼函數喺子程式用嚟畀 setTimeout 用，係決定型執行，但係 setTimeout 嘅第一個參數亦係回呼函數，係非同步執行。
概念上，呢個例示範嘅係將 doSomethingLater 要做嘅動作抽象化；動作會喺內定（hard code）咗嘅時間後做，但係要做乜嘢動作，就喺參數指定。主程式同 doSomethingLater 之間有個默契，就係回呼函數會接受一個參數。

優點
非同步操作：回呼函數通常用喺處理非同步操作，例如事件處理、資料請求或定時器等。噉樣可以避免程式阻塞，提高應用程式嘅效能同反應速度。
模組化同可重用性：使用回呼函數可以將程式碼模組化，令到程式具有更好嘅結構性同可重用性。開發人員可以定義一次性嘅回呼函數，然後喺需要時重複使用。
事件處理：喺事件驅動嘅程式設計中，回呼函數可以用喺處理唔同嘅事件，令到程式碼更具靈活性同可擴展性。
參數靈活性：回呼函數可以接受唔同嘅參數，令到函數更具通用性同彈性。噉樣可以令到函數更容易擴展同適應唔同嘅情況。

缺點
回呼地獄（callback hell）：當回呼函數嵌套過深或過多時，可能導致程式碼可讀性下降，出現所謂嘅「回呼地獄」問題，令到程式難以維護同理解。
錯誤處理困難：回呼函數嘅錯誤處理可能較為困難，特別係當多個回呼函數鏈接喺一齊時，可能難以追蹤同處理錯誤。
執行順序難以預測：當使用多個回呼函數時，執行嘅順序可能難以預測，尤其是係處理非同步操作時，可能會出現意外嘅執行順序。
可讀性同維護性：過多嘅回呼函數可能導致程式碼複雜度增加，降低程式碼嘅可讀性同維護性，令到代碼難以管理同修改。
回天

回天係第二次世界大戰後期，大日本帝國用過嘅一種魚雷，司機位喺魚雷入面，係大日本帝國海軍大戰後期特攻作戰用作死士式自殺兵器。又叫人間魚雷、的（てき）、〇六（マルロク）。「回天」有期望逆轉戰局（「天を回らし、戰局を逆転させる」）嘅意思。

行動
1944年（昭和19年）11月8號菊水隊向烏利提（Ulithi）、帛琉方面初次出擊後至1945年8月間，分別有28隊（潛水艦32隻、回天148基）。目的地包括新畿內亞至馬里亞納群島、沖繩等。
搭載母艦分別為：
菊水隊、伊三六潛、伊三七潛、伊四七潛（1944年11月8號出擊）。
金剛隊、伊五六潛、伊四七潛、伊三六潛、伊五三潛、伊五八潛、伊四八潛（1944年12月1號～1945年（昭和20年）1月9號出擊）。
千早隊、伊三六八潛、伊三七零潛、伊四四潛（1945年2月20、21、22號出擊）
神武隊、伊五八潛、伊三六潛（1945年3月1、2號出擊）
多多良隊、伊四七潛、伊五六潛、伊五八潛、伊四四潛（1945年3月28號～4月3號出擊）
天武隊、伊四七潛、伊三六潛（1945年4月20、22號出擊）
振武隊、伊三六七潛（1945年5月5號出擊）
轟隊、伊三六一潛、伊三六三潛、伊三六潛、伊一六五潛（1945年5月24號～6月15號出擊）
多聞隊、伊五三潛、伊五八潛、伊四七潛、伊三六七潛、伊三六六潛、伊三六三潛（1945年7月14號～8月8號出擊）
奪命西

《奪命西》（A Million Ways to Die in the West）係一套2014年嘅美國電影，由薛夫麥費蘭執導，薛夫麥費蘭、查理絲花朗、雅曼達施菲、里安尼遜主演。
奪命金

《奪命金》（英文：Life Without Principle），係2011年上畫嘅港產片，由劉青雲、任賢齊、何韻詩主演，杜琪峯執導。
奪寶奇兵之水晶骷髏國

《奪寶奇兵之水晶骷髏國》（英文：Indiana Jones and the Kingdom of the Crystal Skull）係2008年上畫嘅美國冒險電影，亦係《奪寶奇兵系列》第四套戲，由史提芬史匹堡執導，夏里遜福、姬蒂白蘭芝同沙拉保夫主演。今集要搶奪嘅寶物係馬雅文明留低嘅水晶骷髏頭。
奪寶奇兵之聖戰奇兵

《奪寶奇兵之聖戰奇兵》（Indiana Jones and the Last Crusade）係1989年美國電影，電影《奪寶奇兵之魔域奇兵》續集，由史提芬史匹堡執導，夏里遜福、辛康納利主演。
奪寶奇兵

《奪寶奇兵》（英文：Indiana Jones and the Raiders of the Lost Ark）係1981年上畫嘅美國冒險電影，亦係《奪寶奇兵系列》第一集，由史提芬史匹堡執導，夏里遜福同凱倫阿蘭主演。故仔講到二戰納粹德國想搵返約櫃出嚟創造無敵軍隊，鍾斯博士走去阻止。
小行星296

小行星296（296 Phaëtusa），係太陽系小行星帶嘅一粒小行星，喺1890年8月19號發現。
小行星294

小行星294（294 Felicia），係太陽系小行星帶嘅一粒小行星，喺1890年7月15號發現。
小行星295

小行星295（295 Theresia），係太陽系小行星帶嘅一粒小行星，喺1890年8月17號發現。
小行星290

小行星290（290 Bruna），係太陽系小行星帶嘅一粒小行星，喺1890年3月20號發現。
小行星291

小行星291（291 Alice），係太陽系小行星帶嘅一粒小行星，喺1890年4月25號發現。
小行星288

小行星288（288 Glauke），係太陽系小行星帶嘅一粒小行星，喺1890年2月20號發現。
小行星289

小行星289（289 Nenetta），係太陽系小行星帶嘅一粒小行星，喺1890年3月10號發現。
小行星292

小行星292（292 Ludovica），係太陽系小行星帶嘅一粒小行星，喺1890年4月25號發現。
小行星297

小行星297（297 Caecilia），係太陽系小行星帶嘅一粒小行星，喺1890年9月9號發現。
小行星293

小行星293（293 Brasilia），係太陽系小行星帶嘅一粒小行星，喺1890年5月20號發現。
合輯

合輯（英文：Compilation album）係將一位或者幾位歌手嘅音樂作品，集合喺同一張音樂唱碟度出版。呢啲作品可能係之前出過或者未出過嘅。
合萌屬

合萌屬（Aeschynomene ），係豆目豆科蝶形花亞科嘅其中一個屬。
合那高速公路

（中國高速公路代碼：桂高速S60；越南文：Đường Cao Tốc Hợp Na／唐髙速合那；壯文：Hoz Na Gauhsuz Goengloh）係中國廣西壯族自治區嘅一條高速公路，由靖那、崇靖、及欽崇呢三條高速組成，主要橫跨欽州、防城港、崇左、百色呢啲地方。
佢亦係近越南邊境一高速公路，不過喺羅白服務區好多時出現亂收費現象。尤其喺崇左、百色近越南邊境啲出入口及最西北邊嘅那桑站，出入口有好嚴格嘅把守，專門做關卡查車及睇下有冇喺越南嚟啲人蛇。
另外，喺那桑站屬廣西同雲南嘅交界，出入口有轉換八桂行卡及雲通卡嘅收費站。

工程
呢條高速分開咗三橛起好：
靖西⇄那桑（靖那高速段）：2011年4月28號喐手起，2014年12月16號全線通車。
崇左⇄靖西（崇靖高速段）：2013年4月1號喐手起，2016年5月30號全線通車。
欽州⇄崇左（欽崇高速段）：2008年11月24號喐手起，2012年12月31號全線通車。
合肥神鹿

合肥神鹿雙鶴藥業有限責任公司係中國一間主要銷售同生產中成藥產品嘅公司，1960年成立，當時係叫合肥中藥廠，2008年被華潤集團旗下嘅，北京醫藥股份有限公司收購。但到咗2011年9月30號，被華潤三九收購。
而家總經理係賈連岳先生。
合趾猿

合趾猿係9種長臂猿當中體型最大嘅。

生境
分布響馬來西亞同蘇門答臘，住響熱帶雨林同高山森林。

習性
為樹棲性，極為靈活。學名Hylobates解做「樹上嘅穴居者」，合趾猿利用「臂躍行動」（Brachiation），運用強壯嘅手臂，響樹木之間盪來盪去。響地下行時，會舉高雙臂，以平衡身體。
日間活動。過住以家庭為單位嘅小群體生活。不論公乸，響喉嚨下底都有聲囊，鳴叫時聲囊會同時脹大。佢哋以叫聲來宣示佢哋嘅存在同領域，叫聲響亮到，喺一公里外都聽得到。晚間會瞓喺高樹嘅葉叢中。

食啲乜
果實、樹葉、花蕾同小動物。

保育狀況
瀕危物種，列入瀕危野生動植物種國際貿易公約附錄（I）。香港動植物公園現時養咗一對合趾猿。
合金

青銅劍。青銅係銅、錫合金，係古代常見嘅合金，比銅錫都要硬。
合金係將最少兩隻金屬熔埋整勻，凍返變成固體，保有金屬特性。有時亦會定義做一隻金屬，搭埋金屬、類金屬同其他元素。合金通常同原本成份金屬特性唔同。
合金通常用來加強金屬某種特性，好似鋼就比鐵硬。
合金因為係混合物，通常都無單一嘅熔點。
城市售票網

城市售票網（英文：Urban Ticketing System，簡稱URBTIX）係康樂及文化事務署屬下嘅一個電腦化香港文娛樂節目售票網絡，喺1984年起投入服務。為香港最主要嘅演唱會、文化、體育活動門票銷售渠道。共有40個售票處，並提供電話、網上買飛同票務查詢服務。

歷史
城市電腦售票網喺1984年由市政局同區域市政局合組而成，以電腦聯網形式喺全香港多個地點賣飛，令到市民買飛更加方便。1995年曾經將電腦系統功能進行提升。兩個市政局喺2000年解散之後，改由康樂及文化事務署負責管理。
在2006年，康樂及文化事務署為城市電腦售票網更新售票系統，由購票通（香港）有限公司負責工程，並喺10月9日正式啟用。
2014年，城市電腦售票網推出流動應用程式，並改名做城市售票網。
城巴N72線

城巴N72線係香港一條非過海通宵巴士線，來往華貴邨同埋鰂魚涌（海澤街），屬72線嘅特別班次。

歷史
1994年8月25號：投入服務，來往華貴邨同埋銅鑼灣（興利中心）
1997年4月21號：延長至鰂魚涌（海澤街）
2002年4月28號開始：同N90喺香港仔隧道收費廣場嘅免費轉乘優惠改用八達通提供，並增設同城巴通宵線N11、N962、N969嘅八達通轉乘優惠。
2015年3月16號：運輸署嚮服務詳情表層面停止身為獨立路線，將呢條線改做日間線72嘅特別班次。

華貴開
田灣海傍道、天橋、石排灣道、香港仔海傍道、香港仔巴士總站、香港仔大道、黃竹坑道、南朗山道、黃竹坑巴士總站、南朗山道、黃竹坑道、香港仔隧道、黃泥涌道、摩利臣山道、天樂里、軒尼詩道、怡和街、高士威道、英皇道、電照街、渣華道、海裕街同埋海澤街。

鰂魚涌（海澤街）開
海澤街、芬尼街、英皇道、高士威道、伊榮街、邊寧頓街、怡和街、軒尼詩道、堅拿道巴士專線，堅拿道東、摩利臣山道、黃泥涌道、香港仔隧道、黃竹坑道、海洋公園道、香葉道、警校道、南朗山道、黃竹坑道、香港仔海傍道、天橋、香港仔大道、洛陽街、東勝道、香港仔大道、天橋、香港仔海傍道同埋田灣海傍道。
城巴創富道車廠

城巴創富道車廠（CTB Chong Fu Road Depot，代號為CFD），原名新巴創富道車廠（NWFB Chong Fu Road Depot），又稱「新巴柴灣車廠」，俗稱「創富廠」，係舊時香港新世界第一巴士嘅主要維修車廠，而家由城巴用。車廠位於柴灣創富道8號，鄰近杏花邨、城巴柴灣車廠同港鐵柴灣車廠。
呢個車廠係多層式建築，佔地13,000平方米，並附設有寫字樓（代號為CFO），新創建集團嘅交通服務總部設係該車廠度。由於新巴同城巴嘅總部設喺呢個車廠，因此新巴同城巴勞資雙方經常喺呢個車廠就薪酬待遇等問題進行談判。

歷史
1998年，新巴獲政府批准承接營運中巴88條港島區巴士線嘅專營權。由於新巴係新成立嘅巴士公司，為確保港島區嘅巴士服務能夠順利交接，喺政府協調下，新巴除咗買入中巴原有嘅大部分巴士外，重租用中巴嘅柴灣車廠作為車輛嘅維修中心，新巴同時又向政府申請土地建設自己嘅車廠。香港政府喺2000年批出位於柴灣創富道嘅土地畀新巴建立新車廠，新巴創富道車廠喺2001年建好，2002年2月2號正式啟用，以取代由新巴向中巴租用嘅柴灣車廠功能。
創富道車廠啟用之後，新巴嘅總辦事處亦由柴灣東部嘅八號商業中心搬入車廠內，並一直沿用到依家。新巴母公司新創建集團收購城巴之後，城巴嘅總辦事處亦由上環京光商業中心13搬遷入嚟。新創建交通服務入股冠忠巴士集團之後，冠忠巴士嘅總辦事處亦設喺呢個車廠嘅3樓同4樓。

設施
提供多元化工程服務，包括主要零件（如引擎、波箱及空調系統）嘅翻修、多項嚴謹嘅維修工作，同新巴士裝嵌工程。
採用防滲漏嘅雙層外殼地底油缸，以免污染環境。
每條維修車坑都設有一條十二米長、可接駁巴士死氣喉嘅抽風管，減少工人喺巴士啟動引擎後進行維修嗰陣吸入廢氣。
車廠已裝設好滅聲裝置，確保廠內噪音唔會影響附近民居。
城市化

城市化（英文：urbanization）係指人口由鄉村地區移去城市地區嘅現象。
城市娛樂會

城市娛樂會係銀河娛樂集團旗下一個牌子，總共有華都娛樂場、總統娛樂場及利澳娛樂場三者，皆為衛星賭場——分別開喺華都酒店、總統酒店及利澳酒店之內。
工作量證明

工作量證明（英文：proof-of-work）係種加密電子貨幣挖礦做法。

批評
到咗 2020 年初，工作量證明已經廣受批評：工作量證明好嘥能量，吓吓交易都會引起成個網絡有大拃電腦一齊勁計數，電腦要計數就要消耗能量，事實係當時有報告指－bitcoin 消耗咗大量嘅電力，如果 bitcoin 係個國家，佢哋消耗嘅電力量仲大過烏克蘭或者阿根廷等嘅中等大細國家，而呢個過程會排放好多溫室氣體。
工商管理學士

工商管理學士（Bachelor of Business Administration，BBA），又叫企業管理學士，係商科範疇嘅學士學位，課程包括會計、經濟學、市場營銷、金融、人力資源管理、管理資訊系統等等。
工商及科技局

工商及科技局（英文：Commerce, Industry and Technology Bureau，縮寫：CITB）係香港特別行政區政府嘅前決策局，專門負責香港嘅工業、商業、通訊同科技事務，喺2002年7月1號成立，最後一任局長係王永平。2007年決策局重組，由商務及經濟發展局取代。
工具格

工具格（英文：instrumental）係文法格嘅一種，表示隻名詞係畀某啲人攞嚟做工具。
工務局

工務局（英文：Works Bureau）係香港特別行政區政府嘅前決策局，1997年7月成立，2002年6月解散，專責土地、城市規劃、公共工務等工作。
工商及旅遊科

工商及旅遊科（英文：Commerce, Industry and Tourism Branch）係香港特別行政區政府商務及經濟發展局轄下嘅部門，負責處理有關香港工業、香港商業同香港旅遊業嘅事務。
工務科

工務科係香港政府發展局下面嘅其中一個部門，負責工務事務。依加嘅工務科長係李承仕。
工商日報

工商日報（The Kung Sheung Daily News）係香港舊時一份報紙，督印人係容守正，發行所喺潔志街六號。除咗賣本埠之外，亦賣去中國內地同外埠。訂一年以黃曆幾多日計數。
堅尼

堅尼（英文：Roy Maurice Keane，1971年8月10號—）係愛爾蘭共和國一前職業足球員，效力過諾定咸森林、曼聯同埋些路迪，2006年球季之後退役。
堅尼地

堅尼地（Arthur Edward Kennedy，1805年4月5號—1883年6月3號），舊譯堅彌地（如堅彌地街），係第七任香港總督，《香港雜記》稱之爲堅利德，尊稱堅制軍。

像
堅利德像。公家花園。1897年攝
佢卸任港督後，兵頭花園曾立像，《香港雜記》記有「居民念其政因思其人思其人因鑄其像竪於公家花園如羊叔子峴山之碑以誌永矢弗諼云」。

用佢個名嘅地方
堅尼地城：喺香港島。
堅彌地城海旁、堅彌地城新海旁：喺堅尼地城。
堅尼地城站、堅尼地城總站：喺堅尼地城。
堅尼地道：喺香港島半山區。
堅尼地道站：喺堅尼地道。
堅彌地街：喺香港島灣仔。
吳松街：1909年前叫「堅尼地街」，喺九龍油麻地。
堅尼·羅傑斯

堅尼·利·羅傑斯（英文：Kenneth Ray Rogers，1938年8月21號—2020年3月20號）係美國男歌手、詞曲作家、演員、音樂製作人同企業家。2013年入咗鄉村音樂名人堂。
堅尼地城總站

堅尼地城總站（Kennedy Town Terminus）係香港電車一總站，喺香港島堅尼地城吉席街。
編輯
香港電車
堅尼地城

堅尼地城（粵拼：gin1 nei4 dei6 sing4，英文：Kennedy Town），以前寫堅彌地城，簡稱堅尼地或堅城，係喺香港香港島西環最西面嘅地方，行政上歸中西區。
堅尼地城因為喺維多利亞城四環九約嘅西環裏面，所以亦都係維城一部份。皆因響西環最尾嘅部份，所以又叫西環尾。

歷史
堅尼地城以第7任香港總督堅尼地命名，佢喺1872年至1877年管治香港。

地理同環境
堅尼地城東面係石塘嘴，南面近薄扶林，西面係摩星嶺，呢處有馬路上去山或者去大口灣，沙灣同薄扶林，再出啲已經係海，而北面就係維多利亞港嘅西端，可以望到九龍西部。向西北望有青洲同小青洲兩個島。
雖然佢嘅氣候同香港其他地區差唔多，冬天一般嚟講都冇新界咁凍，但係因為佢嚮正港島嘅北部，對住海之餘，北面又冇乜嘢擋住，所以冬天一有偏北嘅季候風就食到正。
由於嗰區比較早開始發展，而家入面重有好多唐樓同其他舊樓，好多樓齡都有成40年以上，其中觀龍樓亦都係喺呢區。不過，隨住啲舊樓慢慢咁拆，近年都有一啲新樓例如泓都入伙。
同時，因為港鐵起港島綫西延，嗰區有好大轉變，例如有啲樓要就番地鐵啲工程要拆，入面個泳池都因為咁而要拆，不過地鐵公司就話佢地會搵個地方起好咗個新嘅，先至拆舊嗰個。另外亦有人話地下鐵通車會帶旺嗰區。
另外，嗰區嘅最西端有個殮房同埋一個荒廢咗嘅屠房。

交通
嗰區因為響市區邊邊，所以有電車同埋好多條巴士綫嘅總站，亦都有唔少小巴去九龍同埋香港島其他地方。雖然嗰度啲車開得都算幾密，但係佢人口密度都算高，喺繁忙時間搭車可能都會有啲難、有啲慢。
香港行政會議喺2005年6月通過地鐵開始規劃起港島綫西延，條綫由上環向西伸延，經西營盤同大學去到堅尼地城，西港島綫堅尼地城站經已喺2014年12月28號通車。
堅尼地城消防局

堅尼地城消防局係香港嘅一座消防局，位處堅尼地城堅彌地城新海旁6號，有9層樓高。屬於香港消防處轄下港島行動總區四個分區中嘅西區。
堅尼地城消防局嘅北面面向卑路乍灣巴士總站同堅彌地城新海旁，西面面向士美菲路。
堅信禮

堅信禮（粵拼：gin1 seon3 lai5，英文：confirmation），天主教叫堅振聖事，係基督宗教嘅禮儀，象徵人通過洗禮鞏固咗同上主建立嘅關係。
堅尼·米拿

堅尼夫·苗勒（香港譯「堅尼·米拿」；英文：Kenneth Miller，1979年12月23號—）係蘇格蘭一名足球員，係二戰之後僅有嘅五名格拉斯哥流浪同些路迪都效力過嘅足球員之一。佢效力過嘅其他球隊包括卡迪夫城、狼隊、打比郡同埋溫哥華白浪。此外佢重經常擔任蘇格蘭國家隊嘅隊長。佢曾經代表狼隊對曼聯射入致勝一球
堅尼地城游泳池

堅尼地城游泳池（英文：Kennedy Town Swimming Pool），係香港港島嘅一個公眾游泳池，喺中西區堅尼地城西祥街北2號，由康樂及文化事務署管理。
工業化

工業化（industrialization）係人類社會由前工業（累積資本速度慢嘅農業畜牧業經濟）去到工業狀態嘅社會同經濟改變過程。
工業化農業

工業化農業係指工業化嘅農業生產方式，用各種科技（包括農業機械同化學物質）去密集同大量生產農產品。
工業

工業係第二產業入面最主要嘅部份，多數會涉及大規模嘅產品製造。按製成品嘅大細，工業可以分做輕工業同重工業兩大類。